**Őz vadászat**

Játék

A játék menete a következő. A játékvezető (pedagógus) kiválaszt egy gyereket, akinek beköti a szemét, ő lesz az őz. A többieknek (farkasok) szétszóródva kell megállniuk és lassan kell közelíteniük az őz felé lehetőleg minél nagyobb csendben. Az őznek nagyon kell fülelnie és figyelnie és az a feladata, hogy amelyik irányból mozgást vagy neszt hall arra kell mutatnia az ujjával. Akire rámutat, az kiesett a játékból, annak le kell guggolnia. Az győz, aki a legközelebb meg tudja közelíteni az őzt. (Ezt a játékot tantermen kívül, erdőben, mezőn vagy udvaron kell játszani, felhasználható tanórákon, kirándulásokon, foglalkozásokon, erdei iskolában stb.).